อยากทราบว่า อาการที่ดิฉันเป็นอยู่ บงบอกได้ไหมค่ะง่าเสี่ยงเป็นโรคอะไร คือเริ่มมีอาการขับถ่ายไม่ออกเป็นเวลา 1 สัปดาห์ 5วันค่ะ จากนั้นก็ 2 สัปดาห์ แล้วเริ่มมีอาการดีขึ้น จนเมื่อวันพุธที่ 19 มิถุนายน 62 ค่ะมีอาการท้องเสีย สลับท้องผูก ทานข้าวได้ 5-6คำก็จะปวดท้องใต้ชายโครงขาว แล้วผ่านไปครึ่งชั่วโมงจะมีอาการปวดท้องถ่าย เสีย สลับ ผูก ปนเลือดเล็กน้อย น้ำหนักจาก 54.3 จากวันที่ 19 -25 มิถุนายน เหลือ 52.4 ค่ะ เวลาขับถ่ายจะปวดแสบในช่องท้องส่วนล่างมากค่ะ ทรมานมากค่ะตอนนี้
สวัสดีค่ะ การวินิจฉัยที่เป็นไปได้-ลำไส้แปรปรวน ทำให้การขับถ่ายเปลี่ยนแปลง ได้ทั้งถ่ายเหลวหรือท้องผูก และมักมีปวดท้องบิดๆ เป็นโรคที่ไม่อันตรายแต่เรื้อรัง-เนื้องอกในลำไส้ใหญ่ อาจมาด้วยการขับถ่ายเปลี่ยนแปลงได้เช่นกัน คือท้องผูกสลับท้องเสีย ลักษณะอุจจาระเปลี่ยนแปลง หรือมีเลือดปน ปวดเบ่งตรงทวารหนักเวลาถ่ายอุจจาระ น้ำหนักลด-ลำไส้อักเสบเฉียบพลัน อาจมีอาการแค่ชั่วคราว คือมีท้องเสียได้ แต่ไม่ควรเกิน 2 อาทิตย์ในกรณีนี้ถ้าเป็นมาเกิน 2 สัปดาห์ และการขับถ่ายเปลี่ยนแปลงไปอย่างชัดเจน ควรไปพบแพทย์เพื่อตรวจเพิ่มเติม หากแพทย์ตรวจแล้วสงสัยเรืองเนื้องอกในลำไส้ใหญ่หรือไส้ตรง อาจมีการส่องกล้องทางเดินอาหารหรือตรวจอุจจาระเพิ่มเติมค่ะการดูแลตัวเองเบื้องต้น ดื่มน้ำมากๆ รับประทานอาหารกากใยสูง ขับถ่ายให้เป็นเวลาและขับถ่ายทุกวัน ออกกำลังกายสม่ำเสมอ และรับประทานอาหารสุกสะอาดให้ครบ 5 หมู่